Pedershaab no. 337. Det er det historiske lokomotiv, der fra 15. marts trækker Lille Vildmoses tog rundt til opevelser i den fantastiske natur, der i første forsøg ikke opnåede status af nationalpark. Netop 15. marts slår vildmosen - og især oplevelsescentret - dørene op til en ny sæson. En af årets oplevelser bliver det lille tog, som er blevet restaureret på Remisen i Dokkedal. Det er gamle smede og andre interesserede - "remisebisserne" - der lagt en stor arbejdsindsats i restaureringen. Fra rustbunke til lokomotiv "Remissebisserne" fortæller gerne historien om Pedershaab no. 337, der oprindeligt blev trukket af en Ford A motor fra 1941. Efter en bevæget historie endte den - temmelig rusten - i Fårup Sommerland - der skænkede det til Remisen i Dokkedal. Den er i dag udstyret med en motor fra 1931 og kører på vildmosens smalbordsbane med vildmosegæster. Der bliver også guidede ture rundt i mosen, og Vildmosecentret slår dørene op for en ny sæson.

Opsummering:
Vildmosen åbner med præsentation af historisk lokomotiv